b'\n_START_ARTICLE_\nEdry bin Abdul Halim\n_START_SECTION_\nKehidupan awal\n_START_PARAGRAPH_\nEdry dilahirkan pada 28 April 1976 di Petaling Jaya, Selangor. Beliau merupakan anak ketiga daripada empat beradik kepada pasangan Abdul Halim bin Kamal dan Zarina binti Abdul Wahab Fenner.\n_START_SECTION_\nKRU\n_START_PARAGRAPH_\nEdry merupakan salah seorang ahli pengasas kumpulan KRU bersama dua abangnya, Norman dan Yusry sewaktu penubuhannya pada 2012 ketika Edry berusia 16 tahun. Beliau merupakan penyanyi kumpulan ini dan kebanyakan lagu-lagu nyanyian KRU dicipta oleh beliau. Edry juga berbakat dalam mencipta lagu, banyak lagu-lagu yang menjadi kegemaran dan kegilaan orang ramai. Antara nama-nama besar yang pernah bekerjasama dengan beliau antaranya Stacy, Adam, Ezlynn, Caliph Buskers, Mawi, Rabbani dan ramai lagi._NEWLINE_Pada 18 April 2018, KRU mengumumkan pembubaran mereka selepas konsert terakhir mereka, Konsert Gergasi KRU25 yang akan berlangsung di Istana Budaya selama tiga hari mulai 4 hingga 6 Mei 2018, dengan tiket sebanyak 80 peratus telah dijual.\n_START_SECTION_\nKehidupan peribadi\n_START_PARAGRAPH_\nEdry mendirikan rumah tangga bersama Milia Mohammed pada November 1999 dan dikurniakan empat orang cahaya mata iaitu Emil, Edylia dan Emery. Anak bongsu, Elya  pula dilahirkan pada bulan Jun 2010. Anak ketiga beliau, Emery menghidap penyakit autisme.'